title: Komission delegoitu direktiivi 2012/51/EU, annettu 10 päivänä lokakuuta 2012 , Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tekniikan kehitykseen kadmiumia sisältäviä sovelluksia koskevan poikkeuksen osalta  ETA:n kannalta merkityksellinen teksti

text:
               18.12.2012

               FI

               Euroopan unionin virallinen lehti

               L 348/18

         KOMISSION DELEGOITU DIREKTIIVI 2012/51/EU,
   annettu 10 päivänä lokakuuta 2012,
   Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tekniikan kehitykseen kadmiumia sisältäviä sovelluksia koskevan poikkeuksen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
   sekä katsoo seuraavaa:

               (1)

               Direktiivillä 2011/65/EU kielletään kadmiumin käyttö markkinoille saatetuissa sähkö- ja elektroniikkalaitteissa.

               (2)

               Kadmiumin korvaaminen ammattimaisissa äänilaitteissa käytettävien analogisten optoeristimien valovastuksissa on edelleen teknisesti mahdotonta. Sen vuoksi kadmiumin käyttö kyseisissä valovastuksissa olisi vapautettava kiellosta. Poikkeus olisi kuitenkin rajoitettava ajallisesti, koska kadmiumitonta teknologiaa koskeva tutkimus edistyy kaiken aikaa, ja korvaavia aineita saattaa olla saatavilla vuoden 2013 loppuun mennessä.

               (3)

               Sen vuoksi direktiiviä 2011/65/EU olisi muutettava vastaavasti,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite III tämän direktiivin liitteen mukaisesti.
   2 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 2 päivänä tammikuuta 2013. Niiden on viipymättä toimitettava nämä säännökset komissiolle kirjallisina.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 10 päivänä lokakuuta 2012.

            Komission puolesta

            Puheenjohtaja

         José Manuel BARROSO

      (1)  EUVL L 174, 1.7.2011, s. 88.

      LIITE
      Lisätään direktiivin 2011/65/EU liitteeseen III kohta 40:

                     ”40

                     Kadmium ammattimaisissa äänilaitteissa käytettävien analogisten optoeristimien valovastuksissa

                     Voimassaolo päättyy 31 päivänä joulukuuta 2013”


title: Komission delegoitu direktiivi 2014/13/EU, annettu 18 päivänä lokakuuta 2013 , Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä sellaisten komponentteja sisältävien piirilevyjen juotoksissa, joita käytetään direktiivin 93/42/ETY II a ja II b luokan muissa siirrettävissä lääkinnällisissä laitteissa kuin kannettavissa ensiapudefibrillaattoreissa  ETA:n kannalta merkityksellinen teksti

text:
               9.1.2014

               FI

               Euroopan unionin virallinen lehti

               L 4/69

         KOMISSION DELEGOITU DIREKTIIVI 2014/13/EU,
   annettu 18 päivänä lokakuuta 2013,
   Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä sellaisten komponentteja sisältävien piirilevyjen juotoksissa, joita käytetään direktiivin 93/42/ETY II a ja II b luokan muissa siirrettävissä lääkinnällisissä laitteissa kuin kannettavissa ensiapudefibrillaattoreissa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
   sekä katsoo seuraavaa:

               (1)

               Direktiivillä 2011/65/EU kielletään lyijyn käyttö markkinoille saatetuissa sähkö- ja elektroniikkalaitteissa.

               (2)

               Siirrettävät lääkinnälliset laitteet ovat ilmoitetun laitoksen neuvoston direktiivin 93/42/ETY (2) mukaisesti suunnittelemia ja hyväksymiä laitteita, joita kannetaan käsin tai kuljetetaan omilla pyörillään, kärryillä tai kuljetusvaunuilla taikka ajoneuvossa, ilma-aluksessa tai vesialuksessa käyttötarkoitusten aikana ja/tai välillä.

               (3)

               Lyijyn korvaaminen tai poistaminen siirrettävien lääkinnällisten laitteiden komponentteja sisältävien piirilevyjen juotoksista ei tällä hetkellä ole teknisesti mahdollista. Tarvitaan tilapäistä poikkeusta, jolla sallitaan lyijyjuotosten käytön jatkaminen, kunnes lisätutkimusta on tehty sellaisten seosten yksilöimiseksi, jotka ovat luotettavia siirrettävien lääkinnällisten laitteiden tavanomaisen käyttöiän kannalta.

               (4)

               Sen vuoksi direktiiviä 2011/65/EU olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite IV tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään voimaantuloa seuraavien kuuden kuukauden viimeisenä päivänä. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 18 päivänä lokakuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 174, 1.7.2011, s. 88.

      (2)  EYVL L 169, 12.7.1993, s. 1.

      LIITE
      Lisätään direktiivin 2011/65/EU liitteeseen IV kohta 33 seuraavasti:

                  ”33.

                  Lyijy sellaisten komponentteja sisältävien piirilevyjen juotoksissa, joita käytetään direktiivin 93/42/ETY II a ja II b luokan muissa siirrettävissä lääkinnällisissä laitteissa kuin kannettavissa ensiapudefibrillaattoreissa. Päättyy 30.6.2016 II a luokan osalta ja 31.12.2020 II b luokan osalta.”


title: Komission delegoitu direktiivi 2012/50/EU, annettu 10 päivänä lokakuuta 2012 , Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tekniikan kehitykseen lyijyä sisältäviä sovelluksia koskevan poikkeuksen osalta  ETA:n kannalta merkityksellinen teksti

text:
               18.12.2012

               FI

               Euroopan unionin virallinen lehti

               L 348/16

         KOMISSION DELEGOITU DIREKTIIVI 2012/50/EU,
   annettu 10 päivänä lokakuuta 2012,
   Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tekniikan kehitykseen lyijyä sisältäviä sovelluksia koskevan poikkeuksen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
   sekä katsoo seuraavaa:

               (1)

               Direktiivillä 2011/65/EU kielletään lyijyn käyttö markkinoille saatetuissa sähkö- ja elektroniikkalaitteissa.

               (2)

               Lyijyn korvaaminen PZT-pohjaisissa keraamisissa eristemateriaaleissa kondensaattoreissa, jotka ovat osa integroituja piirejä tai erillisiä puolijohteita, on edelleen teknisesti mahdotonta. Sen vuoksi lyijyn käyttö kyseisissä materiaaleissa olisi vapautettava kiellosta.

               (3)

               Sen vuoksi direktiiviä 2011/65/EU olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite III tämän direktiivin liitteen mukaisesti.
   2 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 2 päivänä tammikuuta 2013. Niiden on viipymättä toimitettava nämä säännökset komissiolle kirjallisina.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 10 päivänä lokakuuta 2012.

            Komission puolesta

            Puheenjohtaja

         José Manuel BARROSO

      (1)  EUVL L 174, 1.7.2011, s. 88.

      LIITE
      Lisätään direktiivin 2011/65/EU liitteeseen III kohta 7 c IV:

                     ”7 c IV

                     Lyijy PZT-pohjaisissa keraamisissa eristemateriaaleissa kondensaattoreissa, jotka ovat osa integroituja piirejä tai erillispuolijohteita

                     Voimassaolo päättyy 21 päivänä heinäkuuta 2016”


title: Komission täytäntöönpanodirektiivi 2012/8/EU, annettu 2 päivänä maaliskuuta 2012 , täytäntöönpanotoimenpiteistä neuvoston direktiivin 2002/53/EY 7 artiklan soveltamiseksi eräiden viljelykasvilajien lajiketarkastuksiin sisältyvien ominaisuuksien vähimmäismäärän sekä tarkastusten vähimmäisedellytyksien osalta annetun direktiivin 2003/90/EY muuttamisesta  ETA:n kannalta merkityksellinen teksti

text:
               3.3.2012

               FI

               Euroopan unionin virallinen lehti

               L 64/9

         KOMISSION TÄYTÄNTÖÖNPANODIREKTIIVI 2012/8/EU,
   annettu 2 päivänä maaliskuuta 2012,
   täytäntöönpanotoimenpiteistä neuvoston direktiivin 2002/53/EY 7 artiklan soveltamiseksi eräiden viljelykasvilajien lajiketarkastuksiin sisältyvien ominaisuuksien vähimmäismäärän sekä tarkastusten vähimmäisedellytyksien osalta annetun direktiivin 2003/90/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon viljelykasvilajien yleisestä lajikeluettelosta 13 päivänä kesäkuuta 2002 annetun neuvoston direktiivin 2002/53/EY (1) ja erityisesti sen 7 artiklan 2 kohdan a ja b alakohdan
   sekä katsoo seuraavaa:

               (1)

               Komission direktiivi 2003/90/EY (2) hyväksyttiin sen varmistamiseksi, että lajikkeet, jotka jäsenvaltiot sisällyttävät kansallisiin luetteloihinsa, ovat yhteisön kasvilajikeviraston (CPVO) antamien yleisohjeiden mukaiset eri lajien tarkastuksiin sisältyvien ominaisuuksien vähimmäismäärän sekä tarkastusten vähimmäisedellytyksien osalta, niiltä osin kuin tällaiset yleisohjeet on laadittu. Direktiivin mukaan muihin lajikkeisiin sovelletaan kansainvälisen uusia kasvilajikkeita suojaavan liiton (UPOV) yleisohjeita.

               (2)

               Yhteisön kasvilajikevirasto on sittemmin laatinut useita muita lajeja koskevia uusia yleisohjeita ja päivittänyt voimassa olevia yleisohjeita.

               (3)

               Direktiiviä 2003/90/EY olisi sen vuoksi muutettava.

               (4)

               Tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Korvataan direktiivin 2003/90/EY liitteet I ja II tämän direktiivin liitteellä.
   2 artikla
   Ennen 1 päivää lokakuuta 2012 aloitettuihin tarkastuksiin jäsenvaltiot voivat soveltaa direktiiviä 2003/90/EY siinä muodossa, joka on voimassa, kunnes se muutetaan tällä direktiivillä.
   3 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä syyskuuta 2012. Niiden on viipymättä toimitettava kyseiset säädökset kirjallisina komissiolle.
   Niiden on sovellettava näitä säännöksiä 1 päivästä lokakuuta 2012.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   4 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   5 artikla
   Tämä direktiivi on osoitettu kaikille jäsenvaltioille.

      Tehty Brysselissä 2 päivänä maaliskuuta 2012.

            Komission puolesta

         José Manuel BARROSO

            Puheenjohtaja

      (1)  EYVL L 193, 20.7.2002, s. 1.

      (2)  EUVL L 254, 8.10.2003, s. 7.

      LIITE
      ”
            LIITE I

               Luettelo 1 artiklan 2 kohdan a alakohdassa tarkoitetuista lajeista, joiden on vastattava yhteisön kasvilajikeviraston testiprotokollia

                        Tieteellinen nimi

                        Yleisnimi

                        Yhteisön kasvilajikeviraston protokolla

                           Festuca filiformis Pourr.

                        Hapsilampaannata

                        TP 67/1, 23.6.2011

                           Festuca ovina L.

                        Lampaannata

                        TP 67/1, 23.6.2011

                           Festuca rubra L.

                        Punanata

                        TP 67/1, 23.6.2011

                           Festuca trachyphylla (Hack.) Krajina

                        Jäykkänata

                        TP 67/1, 23.6.2011

                           Lolium multiflorum Lam.

                        Italianraiheinä

                        TP 4/1, 23.6.2011

                           Lolium perenne L.

                        Englanninraiheinä

                        TP 4/1, 23.6.2011

                           Lolium x boucheanum Kunth

                        Raiheinähybridi

                        TP 4/1, 23.6.2011

                           Pisum sativum L.

                        Peltoherne

                        TP 7/2, 11.3.2010

                           Brassica napus L.

                        Rapsi

                        TP 36/2, 16.11.2011

                           Helianthus annuus L.

                        Auringonkukka

                        TP 81/1, 31.10.2002

                           Linum usitatissimum L.

                        Pellavansiemen

                        TP 57/1, 21.3.2007

                           Avena nuda L.

                        Kuoreton kaura

                        TP 20/1, 6.11.2003

                           Avena sativa L. (myös A. byzantina K. Koch)

                        Kaurat ja punakaura

                        TP 20/1, 6.11.2003

                           Hordeum vulgare L.

                        Ohra

                        TP 19/2 rev., 11.3.2010

                           Oryza sativa L.

                        Riisi

                        TP 16/1, 18.11.2004

                           Secale cereale L.

                        Ruis

                        TP 58/1, 31.10.2002

                        xTriticosecale Wittm. ex A. Camus

                        Hybridejä, jotka ovat syntyneet erään Triticum-suvun lajin ja erään Secale-suvun lajin risteytymisen tuloksena

                        TP 121/2 rev. 1, 16.2.2011.

                           Triticum aestivum L.

                        Vehnä

                        TP 3/4 rev. 2, 16.2.2011

                           Triticum durum Desf.

                        Makaroni- eli durumvehnä

                        TP 120/2, 6.11.2003

                           Zea mays L.

                        Maissi

                        TP 2/3, 11.3.2010

                           Solanum tuberosum L.

                        Peruna

                        TP 23/2, 1.12.2005

                  Nämä protokollat ovat saatavilla yhteisön kasvilajikeviraston internetsivuilla (www.cpvo.europa.eu).

            LIITE II

               Luettelo 1 artiklan 2 kohdan b alakohdassa tarkoitetuista lajeista, joiden on vastattava UPOV:n antamia testauksen yleisohjeita

                        Tieteellinen nimi

                        Yleisnimi

                        UPOV:n yleisohjeet

                           Beta vulgaris L.

                        Rehujuurikas

                        TG/150/3, 4.11.1994

                           Agrostis canina L.

                        Luhtarölli

                        TG/30/6, 12.10.1990

                           Agrostis gigantea Roth.

                        Isorölli

                        TG/30/6, 12.10.1990

                           Agrostis stolonifera L.

                        Rönsyrölli

                        TG/30/6, 12.10.1990

                           Agrostis capillaris L.

                        Nurmirölli

                        TG/30/6, 12.10.1990

                           Bromus catharticus Vahl

                        Litteäkattara

                        TG/180/3, 4.4.2001

                           Bromus sitchensis Trin.

                        Kattara

                        TG/180/3, 4.4.2001

                           Dactylis glomerata L.

                        Koiranheinä

                        TG/31/8, 17.4.2002

                           Festuca arundinacea Schreber

                        Ruokonata

                        TG/39/8, 17.4.2002

                           Festuca pratensis Huds.

                        Nurminata

                        TG/39/8, 17.4.2002

                           xFestulolium Asch. et Graebn.

                        Hybridejä, jotka ovat syntyneet erään Festuca-suvun lajin ja erään Lolium-suvun lajin risteytymisen tuloksena

                        TG/243/1, 9.4.2008

                           Phleum nodosum L.

                        Ketotähkiö

                        TG/34/6, 7.11.1984

                           Phleum pratense L.

                        Timotei

                        TG/34/6, 7.11.1984

                           Poa pratensis L.

                        Niittynurmikka

                        TG/33/6, 12.10.1990

                           Lupinus albus L.

                        Valkolupiini

                        TG/66/4, 31.3.2004

                           Lupinus angustifolius L.

                        Sinilupiini

                        TG/66/4, 31.3.2004

                           Lupinus luteus L.

                        Keltalupiini

                        TG/66/4, 31.3.2004

                           Medicago sativa L.

                        Sinimailanen

                        TG/6/5, 6.4.2005

                           Medicago x varia T. Martyn

                        Mailanen

                        TG/6/5, 6.4.2005

                           Trifolium pratense L.

                        Puna-apila

                        TG/5/7, 4.4.2001

                           Trifolium repens L.

                        Valkoapila

                        TG/38/7, 9.4.2003

                           Vicia faba L.

                        Härkäpapu

                        TG/8/6, 17.4.2002

                           Vicia sativa L.

                        Rehuvirna

                        TG/32/6, 21.10.1988

                           Brassica napus L. var. napobrassica (L.) Rchb.

                        Lanttu

                        TG/89/6 rev., 4.4.2001 + 1.4.2009

                           Raphanus sativus L. var. oleiformis Pers.

                        Öljyretikka

                        TG/178/3, 4.4.2001

                           Arachis hypogea L.

                        Maapähkinä

                        TG/93/3, 13.11.1985

                           Brassica rapa L. var. silvestris (Lam.) Briggs

                        Rypsi

                        TG/185/3, 17.4.2002

                           Carthamus tinctorius L.

                        Saflori

                        TG/134/3, 12.10.1990

                           Gossypium spp.

                        Puuvilla

                        TG/88/6, 4.4.2001

                           Papaver somniferum L.

                        Unikko

                        TG/166/3, 24.3.1999

                           Sinapis alba L.

                        Keltasinappi

                        TG/179/3, 4.4.2001

                           Glycine max (L.) Merrill

                        Soijapavut

                        TG/80/6, 1.4.1998

                           Sorghum bicolor (L.) Moench

                        Durra

                        TG/122/3, 6.10.1989

                  Nämä yleisohjeet ovat saatavilla UPOV:n internetsivulla (www.upov.int).
         ”


title: Komission täytäntöönpanodirektiivi 2013/45/EU, annettu 7 päivänä elokuuta 2013 , neuvoston direktiivien 2002/55/EY ja 2008/72/EY ja komission direktiivin 2009/145/EY muuttamisesta siltä osin kuin on kyse tomaatin kasvitieteellisestä nimestä  ETA:n kannalta merkityksellinen teksti

text:
               8.8.2013

               FI

               Euroopan unionin virallinen lehti

               L 213/20

         KOMISSION TÄYTÄNTÖÖNPANODIREKTIIVI 2013/45/EU,
   annettu 7 päivänä elokuuta 2013,
   neuvoston direktiivien 2002/55/EY ja 2008/72/EY ja komission direktiivin 2009/145/EY muuttamisesta siltä osin kuin on kyse tomaatin kasvitieteellisestä nimestä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vihannesten siementen pitämisestä kaupan 13 päivänä kesäkuuta 2002 annetun neuvoston direktiivin 2002/55/EY (1) ja erityisesti sen 2 artiklan 2 kohdan, 44 artiklan 2 kohdan, 45 artiklan ja 48 artiklan 1 kohdan b alakohdan,
   ottaa huomioon vihannesten lisäys- ja taimiaineiston, lukuun ottamatta siemeniä, pitämisestä kaupan 15 päivänä heinäkuuta 2008 annetun neuvoston direktiivin 2008/72/EY (2) ja erityisesti sen 1 artiklan 3 kohdan,
   sekä katsoo seuraavaa:

               (1)

               International Code of Botanical Nomenclature (ICBN) -luetteloa on tarkistettu tieteellisen tiedon kehityksen perusteella muun muassa tomaatin kasvitieteellisen lajinimen osalta.

               (2)

               Tämän kehityksen huomioon ottamiseksi direktiivejä 2002/55/EY ja 2008/72/EY ja sellaisten maatiaiskantojen ja -lajikkeiden, joita on perinteisesti kasvatettu erityisissä paikallisissa ja alueellisissa olosuhteissa ja joita uhkaa geneettinen köyhtyminen, sekä lajikkeiden, joilla ei ole varsinaista merkitystä kaupallisen viljelytuotannon kannalta mutta jotka on kehitetty erityisiä kasvuolosuhteita varten, hyväksymiseen ja siementen kaupan pitämiseen tehtävistä poikkeuksista 26 päivänä marraskuuta 2009 annettua komission direktiiviä 2009/145/EY (3) olisi muutettava.

               (3)

               Tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Direktiivin 2002/55/EY muuttaminen
   Muutetaan direktiivi 2002/55/EY seuraavasti:

               1)

               Korvataan 2 artiklan 1 kohdan b alakohdassa ilmaisu ”Lycopersicon esculentum Mill.” ilmaisulla ”Solanum lycopersicum L.”.

               2)

               Korvataan liitteessä II olevan 3 kohdan a alakohdassa olevassa taulukossa ilmaisu ”Lycopersicon esculentum” ilmaisulla ”Solanum lycopersicum L.”.

               3)

               Korvataan liitteessä III olevassa 2 kohdassa olevassa taulukossa ilmaisu ”Lycopersicon esculentum” ilmaisulla ”Solanum lycopersicum L.”.

         2 artikla
   Direktiivin 2008/72/EY muuttaminen
   Korvataan direktiivin 2008/72/EY liitteessä II olevassa taulukossa ilmaisu ”Lycopersicon esculentum Mill.” ilmaisulla ”Solanum lycopersicum L.”.
   3 artikla
   Direktiivin 2009/145/EY muuttaminen
   Muutetaan direktiivi 2009/145/EY seuraavasti:

               1)

               Korvataan liitteessä I olevassa taulukossa ilmaisu ”Lycopersicon esculentum Mill.” ilmaisulla ”Solanum lycopersicum L.”.

               2)

               Korvataan liitteessä II olevassa taulukossa ilmaisu ”Lycopersicon esculentum Mill.” ilmaisulla ”Solanum lycopersicum L.”.

         4 artikla
   Saattaminen osaksi kansallista lainsäädäntöä
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä maaliskuuta 2014. Niiden on viipymättä toimitettava komissiolle kirjallisina nämä säännökset.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   5 artikla
   Voimaantulo
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   6 artikla
   Osoitus
   Tämä direktiivi on osoitettu kaikille jäsenvaltioille.

      Tehty Brysselissä 7 päivänä elokuuta 2013.

            Komission puolesta

            Puheenjohtaja

         José Manuel BARROSO

      (1)  EYVL L 193, 20.7.2002, s. 33.

      (2)  EUVL L 205, 1.8.2008, s. 28.

      (3)  EUVL L 312, 27.11.2009, s. 44.


title: Komission täytäntöönpanodirektiivi 2014/19/EU, annettu 6 päivänä helmikuuta 2014 , kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun neuvoston direktiivin 2000/29/EY liitteen I muuttamisesta

text:
               7.2.2014

               FI

               Euroopan unionin virallinen lehti

               L 38/30

      KOMISSION TÄYTÄNTÖÖNPANODIREKTIIVI 2014/19/EU,
   annettu 6 päivänä helmikuuta 2014,
   kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun neuvoston direktiivin 2000/29/EY liitteen I muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 14 artiklan toisen kohdan d alakohdan,
   sekä katsoo seuraavaa:

               (1)

               Jäsenvaltioiden toimittamista tiedoista käy ilmi, että Diabrotica virgifera virgifera Le Conte -organismi on jo levinnyt ja asettautunut suureen osaan unionin aluetta. Euroopan komission tekemän vaikutustenarvioinnin perusteella pääteltiin, että käytettävissä ei ole toteuttamiskelpoisia toimenpiteitä, joilla se voitaisiin hävittää tai sen leviäminen laajemmalle voitaisiin tehokkaasti estää.

               (2)

               Lisäksi on jo olemassa tehokkaita ja kestäviä torjuntakeinoja, joilla voidaan minimoida tämän organismin vaikutus maissisatoon, etenkin vuoroviljelyjärjestelyä toteuttamalla.

               (3)

               Sen vuoksi direktiivin 2000/29/EY nojalla ei pitäisi asettaa muita suojatoimenpiteitä Diabrotica virgifera virgifera Le Conte -organismin osalta. Sen vuoksi kyseistä organismia ei pitäisi enää sisällyttää kyseisen direktiivin luetteloon haitallisista organismeista.

               (4)

               Sen vuoksi direktiivin 2000/29/EY liitettä I olisi muutettava.

               (5)

               Tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2000/29/EY liite I tämän direktiivin liitteen mukaisesti.
   2 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä toukokuuta 2014. Niiden on viipymättä toimitettava nämä säännökset kirjallisina komissiolle.
   Niiden on sovellettava näitä säännöksiä 1 päivästä kesäkuuta 2014.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   Tämä direktiivi tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 6 päivänä helmikuuta 2014.

            Komission puolesta

            Puheenjohtaja

         José Manuel BARROSO

      (1)  EYVL L 169, 10.7.2000, s. 1.

      LIITE
      Muutetaan direktiivin 2000/29/EY liite I seuraavasti:
      Poistetaan A osan II jakson a otsakkeessa 0.1 kohta.


title: Komission täytäntöönpanodirektiivi 2011/50/EU, annettu 19 päivänä huhtikuuta 2011 , neuvoston direktiivin 91/414/ETY muuttamisesta karbetamidin sisällyttämiseksi siihen tehoaineena ja komission päätöksen 2008/934/EY muuttamisesta  ETA:n kannalta merkityksellinen teksti

text:
               20.4.2011

               FI

               Euroopan unionin virallinen lehti

               L 104/41

         KOMISSION TÄYTÄNTÖÖNPANODIREKTIIVI 2011/50/EU,
   annettu 19 päivänä huhtikuuta 2011,
   neuvoston direktiivin 91/414/ETY muuttamisesta karbetamidin sisällyttämiseksi siihen tehoaineena ja komission päätöksen 2008/934/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman toisen ja kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luettelossa oli mukana karbetamidi.

               (2)

               Ilmoittaja peruutti tekemänsä ilmoituksen tehoaineen lisäämiseksi direktiivin 91/414/ETY liitteeseen I kahden kuukauden kuluessa arviointikertomusluonnoksen vastaanottamisesta asetuksen (EY) N:o 1490/2002 11 e artiklan mukaisesti. Tämän vuoksi eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 5 päivänä joulukuuta 2008 tehdyssä komission päätöksessä 2008/934/EY (4) säädettiin, ettei karbetamidia sisällytetä liitteeseen.

               (3)

               Alkuperäinen ilmoittaja, jäljempänä ’hakija’, toimitti direktiivin 91/414/ETY 6 artiklan 2 kohdan mukaisesti uuden hakemuksen ja pyysi soveltamaan nopeutettua menettelyä, josta säädetään yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (5) 14–19 artiklassa.

               (4)

               Hakemus toimitettiin Ranskalle, joka oli nimetty esitteleväksi jäsenvaltioksi asetuksella (EY) N:o 1490/2002. Nopeutetun menettelyn määräaikaa noudatettiin. Tehoaineen määritelmä ja sallitut käyttötarkoitukset ovat samat kuin ne, joista oli kyse päätöksessä 2008/934/EY. Hakemus on myös asetuksen (EY) N:o 33/2008 15 artiklassa säädettyjen muiden sisältöä ja menettelyjä koskevien vaatimusten mukainen.

               (5)

               Ranska arvioi hakijan toimittamat lisätiedot ja laati lisäkertomuksen. Se toimitti kertomuksen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 12 päivänä helmikuuta 2010. Elintarviketurvallisuusviranomainen toimitti lisäkertomuksen hakijalle ja muille jäsenvaltioille kommentoitavaksi ja toimitti saamansa huomautukset edelleen komissiolle. Elintarviketurvallisuusviranomainen esitti 22 päivänä marraskuuta 2010 asetuksen (EY) N:o 33/2008 20 artiklan 1 kohdan mukaisesti ja komission pyynnöstä karbetamidia koskevat päätelmänsä (6) komissiolle. Jäsenvaltiot ja komissio ovat tarkastelleet arviointikertomusluonnosta, lisäkertomusta ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja karbetamidia koskeva komission tarkastelukertomus saatiin valmiiksi 11 päivänä maaliskuuta 2011.

               (6)

               Eri tutkimuksista on käynyt ilmi, että karbetamidia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää karbetamidi liitteeseen I sen varmistamiseksi, että kyseistä tehoainetta sisältäviä kasvinsuojeluaineita koskevat luvat voidaan myöntää mainitussa direktiivissä säädetyllä tavalla kaikissa jäsenvaltioissa.

               (7)

               Kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä johtuviin uusiin vaatimuksiin.

               (8)

               Rajoittamatta niiden direktiivin 91/414/ETY mukaisten velvoitteiden soveltamista, jotka johtuvat tehoaineen sisällyttämisestä liitteeseen I, jäsenvaltioilla olisi sisällyttämisen jälkeen oltava kuusi kuukautta aikaa tarkistaa nykyiset karbetamidia sisältävien kasvinsuojeluaineiden luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I vahvistetut ehdot täyttyvät. Jäsenvaltioiden olisi direktiivin 91/414/ETY säännösten mukaisesti tapauksen mukaan muutettava voimassa olevia lupia taikka korvattava tai peruutettava ne. Edellä esitetystä määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston toimittamista ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (9)

               Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (7) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä voimassa olevien lupien haltijoiden velvollisuuksia voi olla vaikea tulkita. Lisävaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa, että kyseisen direktiivin liitteen II vaatimukset täyttävä asiakirja-aineisto on saatavilla. Tällä selvennyksellä ei kuitenkaan aseteta jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.

               (10)

               Sen vuoksi direktiiviä 91/414/ETY olisi muutettava.

               (11)

               Päätöksessä 2008/934/EY säädetään, ettei karbetamidia sisällytetä liitteeseen ja että kyseistä tehoainetta sisältävien kasvinsuojeluaineiden luvat on peruutettava viimeistään 31 päivänä joulukuuta 2011. On tarpeen poistaa karbetamidia koskeva rivi kyseisen päätöksen liitteestä.

               (12)

               Sen vuoksi päätöstä 2008/934/EY olisi muutettava.

               (13)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Poistetaan karbetamidia koskeva rivi päätöksen 2008/934/EY liitteestä.
   3 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä marraskuuta 2011. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä joulukuuta 2011.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   4 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava karbetamidia tehoaineenaan sisältäviä kasvinsuojeluaineita koskevia voimassa olevia lupia tai peruutettava ne 30 päivään marraskuuta 2011 mennessä.
   Jäsenvaltioiden on kyseiseen päivämäärään mennessä erityisesti tarkistettava, että karbetamidia koskevat mainitun direktiivin liitteen I edellytykset täyttyvät, kyseistä tehoainetta koskevan tekstin B osassa mainittuja edellytyksiä lukuun ottamatta, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan edellytysten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava uudelleen kaikki sellaiset sallitut kasvinsuojeluaineet, jotka sisältävät karbetamidia joko ainoana tehoaineena tai yhtenä monista tehoaineista, jotka kaikki on 31 päivään toukokuuta 2011 mennessä sisällytetty direktiivin 91/414/ETY liitteeseen I; arviointi on suoritettava direktiivin 91/414/ETY liitteessä VI säädettyjen yhtenäisten periaatteiden mukaisesti, mainitun direktiivin liitteessä III vahvistetut vaatimukset täyttävän asiakirja-aineiston perusteella ja ottaen huomioon karbetamidia koskevan, mainitun direktiivin liitteessä I olevan tekstin B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.
   Määrittämisen jälkeen jäsenvaltioiden on

               a)

               karbetamidia ainoana tehoaineena sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015; tai

               b)

               karbetamidia yhtenä monista tehoaineista sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015 taikka siinä direktiivissä tai niissä direktiiveissä, joilla kyseinen aine tai aineet on lisätty direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         5 artikla
   Tämä direktiivi tulee voimaan 1 päivänä kesäkuuta 2011.
   6 artikla
   Tämä direktiivi on osoitettu kaikille jäsenvaltioille.

      Tehty Brysselissä 19 päivänä huhtikuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 230, 19.8.1991, s. 1.

      (2)  EYVL L 55, 29.2.2000, s. 25.

      (3)  EYVL L 224, 21.8.2002, s. 23.

      (4)  EUVL L 333, 11.12.2008, s. 11.

      (5)  EUVL L 15, 18.1.2008, s. 5.

      (6)  Euroopan elintarviketurvallisuusviranomainen; Conclusion on the peer review of the pesticide risk assessment of the active substance carbetamide. EFSA Journal 2010; 8(12):1913. [57 pp.]. doi:10.2903/j.efsa.2010.1913. Saatavilla osoitteessa www.efsa.europa.eu.

      (7)  EYVL L 366, 15.12.1992, s. 10.

      LIITE
      Lisätään direktiivin 91/414/ETY liitteessä I olevan taulukon loppuun seuraavat tiedot:

                     Nro

                     Nimi, tunnistenumero

                     IUPAC-nimi

                     Puhtaus (1)

                     Voimaantulo

                     Sisällyttämisen päättymispäivä

                     Erityissäännökset

                     ”356

                     Karbetamidi
                     CAS-numero: 16118-49-3
                     CIPAC-numero: 95

                     (R)-1-(Etyylikarbamoyyli)etyyli karbanilaatti

                     ≥ 950 g/kg

                     1. kesäkuuta 2011

                     31. toukokuuta 2021

                     A   OSA
                     Lupa voidaan myöntää ainoastaan rikkakasvien torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 11. maaliskuuta 2011 valmiiksi saadun karbetamidia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 a)

                                 pohjavesien suojeluun, kun tehoainetta käytetään alueilla, joilla on herkkä maaperä ja/tai epäsuotuisat ilmasto-olot,

                                 b)

                                 muille kuin kohdelajina oleville kasveille aiheutuvaan riskiin,

                                 c)

                                 vesieliöille aiheutuvaan riskiin.

                           Käyttöedellytyksiin on tarvittaessa sisällyttävä riskinhallintatoimenpiteitä.”

         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.


title: Komission delegoitu direktiivi 2014/6/EU, annettu 18 päivänä lokakuuta 2013 , Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen lyijyä sellaisten nastaliitinjärjestelmien pinnoitteissa, joissa on käytettävä ei-magneettisia liittimiä ja joita käytetään jatkuvasti alle – 20 °C lämpötilassa tavanomaisissa käyttö- ja varastointiolosuhteissa koskevan poikkeuksen osalta  ETA:n kannalta merkityksellinen teksti

text:
               9.1.2014

               FI

               Euroopan unionin virallinen lehti

               L 4/55

         KOMISSION DELEGOITU DIREKTIIVI 2014/6/EU,
   annettu 18 päivänä lokakuuta 2013,
   Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen lyijyä sellaisten nastaliitinjärjestelmien pinnoitteissa, joissa on käytettävä ei-magneettisia liittimiä ja joita käytetään jatkuvasti alle – 20 °C lämpötilassa tavanomaisissa käyttö- ja varastointiolosuhteissa koskevan poikkeuksen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
   sekä katsoo seuraavaa:

               (1)

               Direktiivillä 2011/65/EU kielletään lyijyn käyttö markkinoille saatetuissa sähkö- ja elektroniikkalaitteissa.

               (2)

               Lyijyn käyttämiselle sellaisten nastaliitinjärjestelmien pinnoitteissa, joissa on käytettävä ei-magneettisia liittimiä ja joita käytetään jatkuvasti alle – 20 °C lämpötilassa tavanomaisissa käyttö- ja varastointiolosuhteissa, ei ole teknisesti varteenotettavaa vaihtoehtoa.

               (3)

               Sen vuoksi direktiiviä 2011/65/EU olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite IV tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään voimaantuloa seuraavien kuuden kuukauden viimeisenä päivänä. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 18 päivänä lokakuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 174, 1.7.2011, s. 88.

      LIITE
      Lisätään direktiivin 2011/65/EU liitteeseen IV seuraava kohta 25:

                  ”25.

                  Lyijy sellaisten nastaliitinjärjestelmien pinnoitteissa, joissa on käytettävä ei-magneettisia liittimiä ja joita käytetään jatkuvasti alle – 20 °C lämpötilassa tavanomaisissa käyttö- ja varastointiolosuhteissa. Päättyy 30.6.2021.”


title: Komission täytäntöönpanodirektiivi (EU) 2016/317, annettu 3 päivänä maaliskuuta 2016, neuvoston direktiivien 66/401/ETY, 66/402/ETY, 2002/54/EY, 2002/55/EY, 2002/56/EY ja 2002/57/EY muuttamisesta siemenpakkausten virallisen etiketin osalta (ETA:n kannalta merkityksellinen teksti)

text:
               5.3.2016

               FI

               Euroopan unionin virallinen lehti

               L 60/72

         KOMISSION TÄYTÄNTÖÖNPANODIREKTIIVI (EU) 2016/317,
   annettu 3 päivänä maaliskuuta 2016,
   neuvoston direktiivien 66/401/ETY, 66/402/ETY, 2002/54/EY, 2002/55/EY, 2002/56/EY ja 2002/57/EY muuttamisesta siemenpakkausten virallisen etiketin osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (1) ja erityisesti sen 21 a artiklan,
   ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (2) ja erityisesti sen 21 a artiklan,
   ottaa huomioon juurikkaiden siementen pitämisestä kaupan 13 päivänä kesäkuuta 2002 annetun neuvoston direktiivin 2002/54/EY (3) ja erityisesti sen 27 artiklan,
   ottaa huomioon vihannesten siementen pitämisestä kaupan 13 päivänä kesäkuuta 2002 annetun neuvoston direktiivin 2002/55/EY (4) ja erityisesti sen 45 artiklan,
   ottaa huomioon siemenperunoiden pitämisestä kaupan 13 päivänä kesäkuuta 2002 annetun neuvoston direktiivin 2002/56/EY (5) ja erityisesti sen 24 artiklan,
   ottaa huomioon öljy- ja kuitukasvien siementen pitämisestä kaupan 13 päivänä kesäkuuta 2002 annetun neuvoston direktiivin 2002/57/EY (6) ja erityisesti sen 24 artiklan
   sekä katsoo seuraavaa:

               (1)

               Direktiiveissä 66/401/ETY, 66/402/ETY, 2002/54/EY, 2002/55/EY, 2002/56/EY ja 2002/57/EY säädetään siemenpakkausten virallisia merkintöjä koskevista säännöistä.

               (2)

               Viime vuosina on havaittu muutamia tapauksia, joissa virallisia etikettejä on käytetty väärin. Väärinkäytön estämiseksi virallisten etikettien turvallisuutta olisi sen vuoksi parannettava nykyisen teknisen tietämyksen mukaisesti. Näin ollen ja jotta toimivaltaiset viranomaiset voisivat entistä tehokkaammin kirjata yksittäiset viralliset etiketit, valvoa toimijoiden suorittamaa etikettien painamista, jakelua ja käyttöä sekä jäljittää siemeneriä, virallisten etikettien turvallisuutta olisi parannettava lisäämällä virallinen sarjanumero perussiementen, varmennettujen siementen, kauppasiementen ja siemenseosten virallisiin etiketteihin sekä varmentamattomien, toisessa jäsenvaltiossa korjattujen siementen yhteydessä käytettäviin etiketteihin ja asiakirjoihin.

               (3)

               Direktiivejä 66/401/ETY, 66/402/ETY, 2002/54/EY, 2002/55/EY, 2002/56/EY ja 2002/57/EY olisi näin ollen muutettava.

               (4)

               Tässä direktiivissä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Direktiivin 66/401/ETY muuttaminen
   Muutetaan direktiivi 66/401/ETY seuraavasti:

               1)

               Muutetaan liite IV seuraavasti:

                           a)

                           Lisätään A osan I jakson a kohtaan 2 a alakohta seuraavasti:

                                       ”2 a.

                                       Virallinen sarjanumero”

                           b)

                           Lisätään A osan I jakson b kohtaan 3 a alakohta seuraavasti:

                                       ”3 a.

                                       Virallinen sarjanumero”

                           c)

                           Lisätään A osan I jakson c kohtaan 2 a alakohta seuraavasti:

                                       ”2 a.

                                       Virallinen sarjanumero”

               2)

               Muutetaan liite V seuraavasti:

                           a)

                           Lisätään A osaan ensimmäisen luetelmakohdan jälkeen luetelmakohta seuraavasti:

                                       ”—

                                       virallinen sarjanumero,”

                           b)

                           Lisätään C osaan ensimmäisen luetelmakohdan jälkeen luetelmakohta seuraavasti:

                                       ”—

                                       virallinen sarjanumero,”

         2 artikla
   Direktiivin 66/402/ETY muuttaminen
   Muutetaan direktiivi 66/402/ETY seuraavasti:

               1)

               Muutetaan liite IV seuraavasti:

                           a)

                           Lisätään A osan a kohtaan 2 a alakohta seuraavasti:

                                       ”2 a.

                                       Virallinen sarjanumero”

                           b)

                           Lisätään A osan b kohtaan 2 a alakohta seuraavasti:

                                       ”2 a.

                                       Virallinen sarjanumero”

               2)

               Muutetaan liite V seuraavasti:

                           a)

                           Lisätään A osaan ensimmäisen luetelmakohdan jälkeen luetelmakohta seuraavasti:

                                       ”—

                                       virallinen sarjanumero,”

                           b)

                           Lisätään C osaan ensimmäisen luetelmakohdan jälkeen luetelmakohta seuraavasti:

                                       ”—

                                       virallinen sarjanumero,”

         3 artikla
   Direktiivin 2002/54/EY muuttaminen
   Muutetaan direktiivi 2002/54/EY seuraavasti:

               1)

               Muutetaan liite III seuraavasti:
               Lisätään A osan I jaksoon 2 a kohta seuraavasti:

                           ”2 a.

                           Virallinen sarjanumero.”

               2)

               Muutetaan liite IV seuraavasti:

                           a)

                           Lisätään A osaan ensimmäisen luetelmakohdan jälkeen luetelmakohta seuraavasti:

                                       ”—

                                       virallinen sarjanumero,”

                           b)

                           Lisätään C osaan ensimmäisen luetelmakohdan jälkeen luetelmakohta seuraavasti:

                                       ”—

                                       virallinen sarjanumero,”

         4 artikla
   Direktiivin 2002/55/EY muuttaminen
   Muutetaan direktiivi 2002/55/EY seuraavasti:

               1)

               Muutetaan liite IV seuraavasti:
               Lisätään A osan I jaksoon 2 a kohta seuraavasti:

                           ”2 a.

                           Virallinen sarjanumero”

               2)

               Muutetaan liite V seuraavasti:

                           a)

                           Lisätään A osaan ensimmäisen luetelmakohdan jälkeen luetelmakohta seuraavasti:

                                       ”—

                                       virallinen sarjanumero,”

                           b)

                           Lisätään C osaan ensimmäisen luetelmakohdan jälkeen luetelmakohta seuraavasti:

                                       ”—

                                       virallinen sarjanumero,”

         5 artikla
   Direktiivin 2002/56/EY muuttaminen
   Lisätään direktiivin 2002/56/EY liitteessä III olevaan A osaan 2 a kohta seuraavasti:

                  ”2 a.

                  Virallinen sarjanumero”

   6 artikla
   Direktiivin 2002/57/EY muuttaminen
   Muutetaan direktiivi 2002/57/EY seuraavasti:

               1)

               Muutetaan liite IV seuraavasti:

                           a)

                           Lisätään A osan a kohtaan 2 a alakohta seuraavasti:

                                       ”2 a.

                                       Virallinen sarjanumero”

                           b)

                           Lisätään A osan b kohtaan 3 a alakohta seuraavasti:

                                       ”3 a.

                                       Virallinen sarjanumero”

               2)

               Muutetaan liite V seuraavasti:

                           a)

                           Lisätään A osaan ensimmäisen luetelmakohdan jälkeen luetelmakohta seuraavasti:

                                       ”—

                                       virallinen sarjanumero,”

                           b)

                           Lisätään C osaan ensimmäisen luetelmakohdan jälkeen luetelmakohta seuraavasti:

                                       ”—

                                       virallinen sarjanumero,”

         7 artikla
   Saattaminen osaksi kansallista lainsäädäntöä
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä maaliskuuta 2017. Niiden on viipymättä toimitettava nämä säännökset kirjallisina komissiolle.
   Jäsenvaltioiden on sovellettava näitä säännöksiä 1 päivästä huhtikuuta 2017.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   8 artikla
   Voimaantulo
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   9 artikla
   Osoitus
   Tämä direktiivi on osoitettu kaikille jäsenvaltioille.

      Tehty Brysselissä 3 päivänä maaliskuuta 2016.

            Komission puolesta

            Puheenjohtaja

         Jean-Claude JUNCKER

      (1)  EYVL 125, 11.7.1966, s. 2298.

      (2)  EYVL 125, 11.7.1966, s. 2309.

      (3)  EYVL L 193, 20.7.2002, s. 12.

      (4)  EYVL L 193, 20.7.2002, s. 33.

      (5)  EYVL L 193, 20.7.2002, s. 60.

      (6)  EYVL L 193, 20.7.2002, s. 74.


title: Komission täytäntöönpanodirektiivi 2011/55/EU, annettu 26 päivänä huhtikuuta 2011 , neuvoston direktiivin 91/414/ETY muuttamisesta paklobutratsolin sisällyttämiseksi siihen tehoaineena ja komission päätöksen 2008/934/EY muuttamisesta  ETA:n kannalta merkityksellinen teksti

text:
               27.4.2011

               FI

               Euroopan unionin virallinen lehti

               L 106/5

         KOMISSION TÄYTÄNTÖÖNPANODIREKTIIVI 2011/55/EU,
   annettu 26 päivänä huhtikuuta 2011,
   neuvoston direktiivin 91/414/ETY muuttamisesta paklobutratsolin sisällyttämiseksi siihen tehoaineena ja komission päätöksen 2008/934/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luettelossa oli mukana paklobutratsoli.

               (2)

               Ilmoittaja peruutti tekemänsä ilmoituksen tehoaineen lisäämiseksi direktiivin 91/414/ETY liitteeseen I kahden kuukauden kuluessa arviointikertomusluonnoksen vastaanottamisesta asetuksen (EY) N:o 1490/2002 11 e artiklan mukaisesti. Tämän vuoksi eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 5 päivänä joulukuuta 2008 tehdyssä komission päätöksessä 2008/934/EY (4) säädettiin, ettei paklobutratsolia sisällytetä liitteeseen.

               (3)

               Alkuperäinen ilmoittaja, jäljempänä ’hakija’, toimitti direktiivin 91/414/ETY 6 artiklan 2 kohdan mukaisesti uuden hakemuksen, jossa se pyysi soveltamaan nopeutettua menettelyä, josta säädetään yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (5) 14–19 artiklassa.

               (4)

               Hakemus toimitettiin Yhdistyneelle kuningaskunnalle, joka oli nimetty esitteleväksi jäsenvaltioksi asetuksella (EY) N:o 1490/2002. Nopeutetun menettelyn määräaikaa noudatettiin. Tehoaineen määritelmä ja sallitut käyttötarkoitukset ovat samat kuin ne, joista oli kyse päätöksessä 2008/934/EY. Hakemus on myös asetuksen (EY) N:o 33/2008 15 artiklassa säädettyjen muiden sisältöä ja menettelyjä koskevien vaatimusten mukainen.

               (5)

               Yhdistynyt kuningaskunta arvioi hakijan toimittamat lisätiedot ja laati lisäkertomuksen. Se toimitti tämän kertomuksen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 20 päivänä marraskuuta 2009. Elintarviketurvallisuusviranomainen toimitti lisäkertomuksen muille jäsenvaltioille ja hakijalle kommentoitavaksi ja toimitti saamansa huomautukset edelleen komissiolle. Elintarviketurvallisuusviranomainen esitti 4 päivänä marraskuuta 2010 asetuksen (EY) N:o 33/2008 20 artiklan 1 kohdan mukaisesti ja komission pyynnöstä paklobutratsolia koskevat päätelmänsä (6) komissiolle. Jäsenvaltiot ja komissio tarkastelivat arviointikertomusluonnosta, lisäkertomusta ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja paklobutratsolia koskeva komission tarkastelukertomus saatiin valmiiksi 11 päivänä maaliskuuta 2011.

               (6)

               Eri tutkimuksista on käynyt ilmi, että paklobutratsolia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää paklobutratsoli liitteeseen I sen varmistamiseksi, että tätä tehoainetta sisältäviä kasvinsuojeluaineita koskevat luvat voidaan myöntää kaikissa jäsenvaltioissa kyseisessä direktiivissä säädetyllä tavalla.

               (7)

               Rajoittamatta tämän päätelmän soveltamista on kuitenkin aiheellista hankkia lisätietoja tietyistä seikoista. Direktiivin 91/414/ETY 6 artiklan 1 kohdassa säädetään, että tehoaineen sisällyttämiselle liitteeseen I voidaan asettaa ehtoja. Tämän vuoksi on aiheellista edellyttää, että hakija toimittaa vahvistavia tietoja kaupallisesti valmistetun teknisen materiaalin eritelmästä, metaboliitin NOA457654 analyysimenetelmistä maaperässä ja pintavesissä, vesieliöitä koskevasta riskinarvioinnista, triatsolijohdannaisten metaboliittien jäämistä pääasiallisissa viljelmissä, vuoroviljelykasvustoissa ja eläinperäisissä tuotteissa sekä mahdollisista hormonitoimintaa häiritsevistä ominaisuuksista. Paklobutratsoli ja sen metaboliitti CGA 149907 ovat saman molekyylin monien optisten rakenteiden seoksia. Nämä rakenteet voivat ympäristöoloista riippuen hajota eri tavoilla ympäristönosissa, kuten maaperässä, vedessä ja ilmassa. Hakijan olisi toimitettava lisätietoja kyseisen ilmiön mahdollisista vaikutuksista realistisissa käyttöolosuhteissa.

               (8)

               Kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä johtuviin uusiin vaatimuksiin.

               (9)

               Rajoittamatta niiden direktiivin 91/414/ETY mukaisten velvoitteiden soveltamista, jotka johtuvat tehoaineen sisällyttämisestä liitteeseen I, jäsenvaltioilla olisi sisällyttämisen jälkeen oltava kuusi kuukautta aikaa tarkistaa nykyiset paklobutratsolia sisältävien kasvinsuojeluaineiden luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I vahvistetut ehdot täyttyvät. Jäsenvaltioiden olisi direktiivin 91/414/ETY säännösten mukaisesti tapauksen mukaan muutettava, korvattava tai peruutettava nykyiset luvat. Edellä esitetystä määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston toimittamista ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (10)

               Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (7) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä voimassa olevien lupien haltijoiden velvollisuuksia voi olla vaikea tulkita. Lisävaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa, että kyseisen direktiivin liitteen II vaatimukset täyttävä asiakirja-aineisto on saatavilla. Tällä selvennyksellä ei kuitenkaan pidä aiheuttaa jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.

               (11)

               Sen vuoksi direktiiviä 91/414/ETY olisi muutettava.

               (12)

               Päätöksessä 2008/934/EY säädetään paklobutratsolin sisällyttämättä jättämisestä ja kyseistä tehoainetta sisältävien kasvinsuojeluaineiden lupien peruuttamisesta viimeistään 31 päivänä joulukuuta 2011. On tarpeen poistaa paklobutratsolia koskeva rivi kyseisen päätöksen liitteestä.

               (13)

               Sen vuoksi päätöstä 2008/934/EY olisi muutettava.

               (14)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Poistetaan paklobutratsolia koskeva rivi päätöksen 2008/934/EY liitteestä.
   3 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä marraskuuta 2011. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä joulukuuta 2011.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   4 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava paklobutratsolia tehoaineenaan sisältäviä kasvinsuojeluaineita koskevia voimassa olevia lupia tai peruutettava ne 30 päivään marraskuuta 2011 mennessä.
   Jäsenvaltioiden on kyseiseen päivämäärään mennessä erityisesti tarkistettava, että paklobutratsolia koskevat mainitun direktiivin liitteen I edellytykset täyttyvät, kyseistä tehoainetta koskevan tekstin B osassa mainittuja edellytyksiä lukuun ottamatta, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan edellytysten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava uudelleen kaikki sallitut kasvinsuojeluaineet, jotka sisältävät paklobutratsolia joko ainoana tehoaineena tai yhtenä monista tehoaineista, jotka kaikki on viimeistään 31 päivänä toukokuuta 2011 sisällytetty direktiivin 91/414/ETY liitteeseen I; arviointi on suoritettava direktiivin 91/414/ETY liitteessä VI säädettyjen yhtenäisten periaatteiden mukaisesti, mainitun direktiivin liitteessä III vahvistetut vaatimukset täyttävän asiakirja-aineiston perusteella ja ottaen huomioon paklobutratsolia koskevan, mainitun direktiivin liitteessä I olevan tekstin B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.
   Määrittämisen jälkeen jäsenvaltioiden on

               a)

               niiden tuotteiden osalta, jotka sisältävät paklobutratsolia ainoana tehoaineena, tarvittaessa muutettava lupaa tai peruutettava se viimeistään 31 päivänä toukokuuta 2015; tai

               b)

               niiden tuotteiden osalta, jotka sisältävät paklobutratsolia yhtenä monista tehoaineista, tarvittaessa muutettava lupaa tai peruutettava se viimeistään 31 päivänä toukokuuta 2015 taikka siinä direktiivissä tai niissä direktiiveissä, joilla kyseinen aine tai aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         5 artikla
   Tämä direktiivi tulee voimaan 1 päivänä kesäkuuta 2011.
   6 artikla
   Tämä direktiivi on osoitettu kaikille jäsenvaltioille.

      Tehty Brysselissä 26 päivänä huhtikuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 230, 19.8.1991, s. 1.

      (2)  EYVL L 55, 29.2.2000, s. 25.

      (3)  EYVL L 224, 21.8.2002, s. 23.

      (4)  EUVL L 333, 11.12.2008, s. 11.

      (5)  EUVL L 15, 18.1.2008, s. 5.

      (6)  Euroopan elintarviketurvallisuusviranomainen; Conclusion on the peer review of the pesticide risk assessment of the active substance paclobutrazol. EFSA Journal 2010;8(11):1876. [60 pp.] doi:10.2903/j.efsa.2010.1876. Saatavilla osoitteessa www.efsa.europa.eu/efsajournal.htm

      (7)  EYVL L 366, 15.12.1992, s. 10.

      LIITE
      Lisätään direktiivin 91/414/ETY liitteessä I olevan taulukon loppuun seuraava teksti:

                     Nro

                     Nimi, tunnistenumero

                     IUPAC-nimi

                     Puhtaus (1)

                     Voimaantulo

                     Sisällyttämisen päättymispäivä

                     Erityissäännökset

                     ”353

                     Paklobutratsoli
                     CAS-numero: 76738-62-0
                     CIPAC-numero: 445

                     (2RS,3RS)-1-(4-kloorifenyyli)-4,4-dimetyyli-2-(1H-1,2,4-triatsol-1-yyli)pentan-3-oli

                     ≥ 930 g/kg

                     1. kesäkuuta 2011

                     31. toukokuuta 2021

                     A   OSA
                     Lupa voidaan myöntää ainoastaan kasvien kasvunsäätelyaineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöön panemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 11. maaliskuuta 2011 valmistuneen paklobutratsolia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota vesieliöille aiheutuvaan riskiin ja varmistettava, että käyttöedellytykset sisältävät asiamukaiset riskinhallintatoimenpiteet.
                     Asianomaisten jäsenvaltioiden on pyydettävä toimittamaan vahvistavia tietoja

                                 1)

                                 kaupallisesti valmistetun teknisen materiaalin eritelmästä,

                                 2)

                                 metaboliitin NOA457654 analyysimenetelmistä maaperässä ja pintavesissä,

                                 3)

                                 triatsolijohdannaisten metaboliittien jäämistä pääasiallisissa viljelmissä, vuoroviljelykasvustoissa ja eläinperäisissä tuotteissa,

                                 4)

                                 paklobutratsolin mahdollisista hormonitoimintaa häiritsevistä ominaisuuksista,

                                 5)

                                 mahdollisista haittavaikutuksista, joita paklobutratsolin ja sen metaboliitin CGA 149907 eri optisten rakenteiden hajoamistuotteilla on ympäristönosiin, kuten maaperään, veteen ja ilmaan.

                           Asianomaisten jäsenvaltioiden on varmistettava, että hakija toimittaa komissiolle 1 ja 2 kohdassa tarkoitetut tiedot viimeistään 30. marraskuuta 2011, 3 kohdassa tarkoitetut tiedot viimeistään 31. toukokuuta 2013, 4 kohdassa tarkoitetut tiedot kahden vuoden kuluessa siitä, kun hormonaalisten haittavaikutusten testausta koskevat OECD:n yleisohjeet on annettu, ja 5 kohdassa tarkoitetut tiedot kahden vuoden kuluessa siitä, kun erityisohjeet on annettu.”

         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.


title: Komission delegoitu direktiivi 2014/16/EU, annettu 18 päivänä lokakuuta 2013 , Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen lyijyä aktivaattorina valaisevassa jauheessa valoaineita (BaSi 2 O 5 :Pb) sisältävissä purkauslampuissa, joita käytetään kehonulkoisiin fotofereesihoitoihin, sisältäviä sovelluksia koskevan poikkeuksen osalta  ETA:n kannalta merkityksellinen teksti

text:
               9.1.2014

               FI

               Euroopan unionin virallinen lehti

               L 4/75

         KOMISSION DELEGOITU DIREKTIIVI 2014/16/EU,
   annettu 18 päivänä lokakuuta 2013,
   Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen lyijyä aktivaattorina valaisevassa jauheessa valoaineita (BaSi2O5:Pb) sisältävissä purkauslampuissa, joita käytetään kehonulkoisiin fotofereesihoitoihin, sisältäviä sovelluksia koskevan poikkeuksen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
   sekä katsoo seuraavaa:

               (1)

               Direktiivillä 2011/65/EU kielletään lyijyn käyttö markkinoille saatetuissa sähkö- ja elektroniikkalaitteissa.

               (2)

               Lyijyä käytetään aktivaattorina valaisevassa jauheessa valoaineita (BaSi2O5:Pb) sisältävissä purkauslampuissa, joita käytetään kehonulkoisiin fotofereesihoitoihin. Tällä hetkellä lyijyä ei ole tieteellisistä ja teknisistä syistä mahdollista korvata tai poistaa kyseisessä sovelluksessa.

               (3)

               Sen vuoksi direktiiviä 2011/65/EU olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite IV tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään voimaantuloa seuraavien kuuden kuukauden viimeisenä päivänä. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 18 päivänä lokakuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 174, 1.7.2011, s. 88.

      LIITE
      Lisätään direktiivin 2011/65/EU liitteeseen IV kohta 34 seuraavasti:

                  ”34.

                  Lyijy aktivaattorina valaisevassa jauheessa valoaineita (BaSi2O5:Pb) sisältävissä purkauslampuissa, joita käytetään kehonulkoisiin fotofereesihoitoihin. Poikkeuksen voimassaolo päättyy 22.7.2021.”


title: Komission täytäntöönpanodirektiivi 2014/97/EU, annettu 15 päivänä lokakuuta 2014 , neuvoston direktiivin 2008/90/EY täytäntöönpanosta siltä osin kuin on kyse toimittajien ja lajikkeiden rekisteröinnistä sekä yleisestä lajikeluettelosta

text:
               16.10.2014

               FI

               Euroopan unionin virallinen lehti

               L 298/16

         KOMISSION TÄYTÄNTÖÖNPANODIREKTIIVI 2014/97/EU,
   annettu 15 päivänä lokakuuta 2014,
   neuvoston direktiivin 2008/90/EY täytäntöönpanosta siltä osin kuin on kyse toimittajien ja lajikkeiden rekisteröinnistä sekä yleisestä lajikeluettelosta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon hedelmäntuotantoon tarkoitettujen hedelmäkasvien ja niiden lisäysaineiston pitämisestä kaupan 29 päivänä syyskuuta 2008 annetun neuvoston direktiivin 2008/90/EY (1) ja erityisesti sen 5 artiklan 3 kohdan ja 7 artiklan 5 ja 6 kohdan,
   sekä katsoo seuraavaa:

               (1)

               On tarpeen antaa säännöksiä, jotka koskevat direktiivissä 2008/90/EY säädettyä toimittajien rekisteriä ja toimittajien ilmoitusvelvollisuuksia.

               (2)

               Avoimuuden vuoksi jäsenvaltioiden olisi asetettava rekisteri tarpeen mukaan saataville. Jäsenvaltiot voivat päättää, julkaistaanko rekisteri tai osia siitä.

               (3)

               Olisi säädettävä lajikerekisteristä. Rekisterin olisi sisällettävä neuvoston direktiivin 92/34/ETY (2) sekä direktiivin 2008/90/EY mukaisesti rekisteröidyt lajikkeet. Rekisterissä olisi ilmoitettava, onko lajikkeella virallinen kuvaus vai virallisesti tunnustettu kuvaus.

               (4)

               Muuntogeeniset lajikkeet olisi rekisteröitävä vain, jos muuntogeeniselle organismille, josta lajike koostuu, on myönnetty viljelylupa Euroopan parlamentin ja neuvoston direktiivin 2001/18/EY (3) tai Euroopan parlamentin ja neuvoston asetuksen (EY) N:o 1829/2003 (4) nojalla.

               (5)

               Olisi säädettävä edellytyksistä, joiden mukaisesti lajikkeet rekisteröidään lajikkeiksi, joilla on virallinen kuvaus, sekä menettelystä niiden rekisteröimiseksi. Jäsenvaltiot voivat direktiivin 2008/90/EY mukaisesti säätää edellytyksistä, jotka koskevat sellaisen lajikkeen rekisteröintiä, jolla on virallisesti tunnustettu kuvaus.

               (6)

               Jotta lajike voidaan rekisteröidä lajikkeeksi, jolla on virallinen kuvaus, asiasta vastaavan virallisen elimen olisi vahvistettava tällainen kuvaus.

               (7)

               Olisi säädettävä rekisteröinnin voimassaoloajasta, rekisteröinnin uusimisesta sekä lajikkeen poistamisesta lajikerekisteristä.

               (8)

               Jäsenvaltioiden olisi ilmoitettava muille jäsenvaltioille ja komissiolle tietyt tiedot rekisteröidyistä lajikkeista ja lajikkeen rekisteröintiä koskevista hakemuksista. Komissio julkaisee kyseisten tietojen perusteella yleisen lajikeluettelon, joka toimii avoimena ja helposti saatavilla olevana tietokantana, jotta lisätään luottamusta markkinoilla.

               (9)

               On aiheellista kumota komission direktiivi 93/79/ETY (5).

               (10)

               Tässä direktiivissä säädetyt toimenpiteet ovat hedelmänsukuisia ja -lajisia kasveja ja lisäysaineistoa käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Toimittajien rekisteri
   1.   Jäsenvaltioiden on pidettävä ja päivitettävä toimittajien rekisteriä, josta säädetään direktiivin 2008/90/EY 5 artiklan 1 kohdassa.Kyseiseen rekisteriin viitataan jäljempänä nimityksellä ’toimittajien rekisteri’.
   Tämän direktiivin mukaisesti rekisteröityjen toimittajien lisäksi kyseiseen rekisteriin olisi sisällytettävä toimittajat, jotka on hyväksytty sellaisten kansallisten säännösten mukaisesti, joilla saatetaan direktiivin 92/34/ETY 6 artiklan 1 kohta osaksi kansallista lainsäädäntöä.
   Jäsenvaltioiden on tarpeen mukaan asetettava toimittajien rekisteri saataville.
   2.   Toimittajien rekisteriin on sisällyttävä seuraavat tiedot:

               a)

               toimittajan nimi, osoite ja yhteystiedot;

               b)

               direktiivin 2008/90/EY 2 artiklan 9 kohdassa tarkoitettu toiminta, jota toimittaja harjoittaa kyseisessä jäsenvaltiossa, asiaan liittyvien toimitilojen osoite sekä tärkeimmät kasvien suvut tai lajit; ja

               c)

               rekisteröintinumero tai -koodi.

         3.   Jäsenvaltioiden on varmistettava, että asiasta vastaava virallinen elin poistaa toimittajien rekisteristä luonnollisen tai oikeushenkilön, jos on vahvistettu, että kyseinen luonnollinen tai oikeushenkilö ei enää harjoita direktiivin 2008/90/EY 2 artiklan 9 kohdassa tarkoitettua toimintaa.
   2 artikla
   Toimittajien ilmoitusvelvollisuus
   1.   Jäsenvaltioiden on varmistettava, että toimittajat ilmoittavat 1 artiklan 2 kohdan a ja b alakohdassa tarkoitetut tiedot.
   Ilmoitusta ei kuitenkaan saa vaatia toimittajilta, jotka on hyväksytty direktiivin 92/34/ETY 6 artiklan 1 kohdan mukaisesti.
   2.   Jäsenvaltioiden on varmistettava, että toimittajat ilmoittavat mahdollisista muutoksista tilanteessaan 1 artiklan 2 kohdan a ja b alakohdassa tarkoitettujen tietojen osalta.
   3.   Jäsenvaltioiden on varmistettava, että toimittajille ilmoitetaan niiden rekisteröinnistä ja siihen tehdyistä mahdollisista muutoksista kansallisessa lainsäädännössä säädettävän määräajan kuluessa.
   3 artikla
   Lajikerekisteri
   1.   Jäsenvaltioiden on pidettävä ja päivitettävä rekisteriä lajikkeista, jäljempänä ’lajikerekisteri’, ja asetettava se julkisesti saataville.
   Tämän direktiivin mukaisesti rekisteröityjen lajikkeiden lisäksi lajikerekisteriin on sisällytettävä lajikkeet, jotka on rekisteröity ennen 30 päivää syyskuuta 2012 direktiivin 92/34/ETY 9 artiklan 3 kohdan ja direktiivin 2008/90/EY 7 artiklan 4 kohdan ensimmäisen alakohdan toisen virkkeen mukaisesti.
   2.   Lajikerekisterissä on oltava seuraavat tiedot:

               a)

               lajikkeen nimi ja sen synonyymit;

               b)

               laji, johon lajike kuuluu;

               c)

               tapauksen mukaan ilmaisu ”virallinen kuvaus” tai ”virallisesti tunnustettu kuvaus”;

               d)

               rekisteröintipäivä tai tapauksen mukaan rekisteröinnin uusimispäivä;

               e)

               rekisteröinnin voimassaolon päättyminen.

         3.   Jäsenvaltioiden on säilytettävä asiakirja-aineisto kustakin rekisteröimästään lajikkeesta. Asiakirja-aineistoon on sisällyttävä kuvaus lajikkeesta ja tiivistelmä kaikista lajikkeen rekisteröinnin kannalta merkityksellisistä tosiseikoista.
   4 artikla
   Lajikkeiden rekisteröintiä koskevat edellytykset
   1.   Jäsenvaltioiden on varmistettava, että lajike rekisteröidään lajikkeeksi, jolla on virallinen kuvaus, jos se täyttää seuraavat vaatimukset:

               a)

               se on erottuva, yhtenäinen ja pysyvä 2 kohdassa tarkoitetulla tavalla;

               b)

               lajikkeesta on saatavilla näyte; ja

               c)

               muuntogeenisten lajikkeiden osalta muuntogeeniselle organismille, josta lajike koostuu, on myönnetty viljelylupa direktiivin 2001/18/EY tai asetuksen (EY) N:o 1829/2003 nojalla.

         2.   Lajiketta pidetään

               a)

               ”erottuvana”, jos se tietystä genotyypistä tai genotyyppiyhdistelmästä johtuvien ominaispiirteiden perusteella erottuu selvästi kaikista muista lajikkeista, joiden olemassaolo on yleisesti tunnettu 5 artiklassa tarkoitettuna hakemuksen toimittamispäivänä;

               b)

               ”yhtenäisenä”, jos se, lukuun ottamatta mahdollisia sitä lisättäessä syntyviä muunnoksia, on riittävän yhtenäinen erottuvuuden tutkimiseen käytetyiltä sekä muilta lajikekuvauksessa käytetyiltä ominaispiirteiltään;

               c)

               ”pysyvänä”, jos se erottuvuuden tutkimiseen käytetyiltä sekä muilta lajikekuvauksessa käytetyiltä ominaispiirteiltään pysyy muuttumattomana perättäisten lisäysten jälkeen tai, jos on kyse mikrolisäyksestä, kunkin jakson lopussa.

         5 artikla
   Lajikkeen rekisteröintiä koskeva hakemus
   1.   Jotta lajike voidaan rekisteröidä lajikkeeksi, jolla on virallinen kuvaus, jäsenvaltioiden on edellytettävä, että kyseisen jäsenvaltion asiasta vastaavalle viralliselle elimelle toimitetaan kirjallinen hakemus.
   2.   Hakemukseen on liitettävä

               a)

               tiedot, joita hakemusta tehtäessä edellytetään teknisissä kyselylomakkeissa, jotka esitetään

                           i)

                           erottuvuuden, yhtenäisyyden ja pysyvyyden testausta koskevien yhteisön kasvilajikeviraston (CPVO) hallintoneuvoston protokollien liitteessä II niiden lajien osalta, joista tällainen protokolla on julkaistu; tai jos tällaisia protokollia ei ole julkaistu,

                           ii)

                           kansainvälisen uusia kasvilajeja suojaavan liiton (UPOV) erottuvuutta, yhtenäisyyttä ja pysyvyyttä koskevan testauksen yleisohjeiden X jaksossa ja liitteessä niiden lajien osalta, joista tällaisia yleisohjeita on julkaistu; tai jos tällaisia yleisohjeita ei ole julkaistu,

                           iii)

                           kansallisissa säännöksissä;

               b)

               tiedot siitä, onko lajike rekisteröity virallisesti toisessa jäsenvaltiossa tai onko siitä tehty rekisteröintiä koskeva hakemus toisessa jäsenvaltiossa;

               c)

               ehdotettu nimi;

               d)

               muuntogeenisen lajikkeen tapauksessa näyttö siitä, että muuntogeeniselle organismille, josta lajike koostuu, on myönnetty viljelylupa direktiivin 2001/18/EY tai asetuksen (EY) N:o 1829/2003 nojalla.

         3.   Hakija voi toimittaa jonkin seuraavista hakemuksessaan:

               a)

               virallinen kuvaus, jonka toisen jäsenvaltion asiasta vastaava virallinen elin on vahvistanut 6 artiklan 5 kohdan mukaisesti;

               b)

               muut merkitykselliset tiedot.

         6 artikla
   Hakemusten tarkastelu
   1.   Jäsenvaltioiden on varmistettava, että kun asiasta vastaava virallinen elin saa hakemuksen, joka koskee lajikkeen rekisteröintiä lajikkeeksi, jolla on virallinen kuvaus, lajike tutkitaan 2, 3 ja 4 kohdan mukaisesti.
   2.   Lajikkeen virallisen kuvauksen vahvistamiseksi on tehtävä viljelykokeita.
   Jos hakija toimittaa tietoja 5 artiklan 3 kohdan a alakohdan mukaisesti ja asiasta vastaava virallinen elin katsoo tietojen osoittavan, että 4 artiklassa rekisteröintiä varten säädetyt edellytykset täyttyvät, viljelykokeita ei kuitenkaan tarvitse tehdä.
   Jos viljelykokeita on tehtävä, asiasta vastaavan virallisen elimen on pyydettävä näytettä lajikkeen aineistosta.
   3.   Edellä 2 kohdassa tarkoitetut viljelykokeet tekee

               a)

               asiasta vastaava virallinen elin, joka vastaanottaa hakemuksen; tai

               b)

               toisen jäsenvaltion asiasta vastaava virallinen elin, joka on suostunut tekemään kyseiset kokeet; tai

               c)

               jokin muu oikeushenkilö direktiivin 2008/90/EY 13 artiklan 2 kohdan mukaisesti.

         Jos sovelletaan c alakohtaa ja kokeet tehdään yksityisen yrityksen tiloissa, asiasta vastaavan virallisen elimen on varmistettava, että ei sovelleta sellaisia toimenpiteitä, jotka voisivat häiritä virallista tutkimusta.
   4.   Viljelykokeet on tehtävä seuraavien säännösten mukaisesti siltä osin kuin on kyse koeasetelmasta, kasvuolosuhteista ja lajikkeen ominaisuuksista, jotka on katettava vähintään:

               a)

               ne erottuvuuden, yhtenäisyyden ja pysyvyyden testausta koskevat yhteisön kasvilajikeviraston (CPVO) hallintoneuvoston protokollat, joita sovelletaan teknisen tutkimuksen alkaessa; tai jos kyseisen lajin osalta ei ole julkaistu protokollia,

               b)

               ne kansainvälisen uusia kasvilajeja suojaavan liiton (UPOV) erottuvuutta, yhtenäisyyttä ja pysyvyyttä koskevat testauksen yleisohjeet, joita sovelletaan teknisen tutkimuksen alkaessa; tai jos kyseisen lajin osalta ei ole julkaistu yleisohjeita,

               c)

               kansalliset säännökset.

         5.   Jos 1 kohdassa tarkoitetun tutkimuksen perusteella asiasta vastaava virallinen elin päättelee, että kyseinen lajike täyttää 5 artiklassa tarkoitetut edellytykset, se vahvistaa virallisen kuvauksen ja sisällyttää kyseisen lajikkeen lajikerekisteriin.
   7 artikla
   Lajikkeen rekisteröinnin voimassaoloaika
   Lajikkeen rekisteröinnin voimassaolon enimmäisaika on 30 vuotta.
   Muuntogeenisten lajikkeiden rekisteröinnin voimassaoloaika on rajattava kauteen, joksi muuntogeeniselle organismille, josta lajike koostuu, on myönnetty viljelylupa direktiivin 2001/18/EY tai asetuksen (EY) N:o 1829/2003 nojalla.
   8 artikla
   Lajikkeen rekisteröinnin uusiminen
   1.   Jäsenvaltioiden on varmistettava, että lajikkeen rekisteröinti voidaan uusia enintään 30 vuoden kausiksi, edellyttäen että kyseisen lajikkeen aineisto on edelleen saatavilla.
   Muuntogeenisen lajikkeen tapauksessa uusiminen edellyttää lisäksi sitä, että kyseisellä muuntogeenisellä organismilla on edelleen viljelylupa direktiivin 2001/18/EY tai asetuksen (EY) N:o 1829/2003 nojalla. Uusimiskausi rajoitetaan kauteen, joksi kyseiselle muuntogeeniselle organismille on myönnetty viljelylupa.
   2.   Rekisteröinnin uusimiseksi jäsenvaltioiden on edellytettävä, että kyseisen jäsenvaltion asiasta vastaavalle viralliselle elimelle toimitetaan kirjallinen hakemus. Hakemuksen mukana on oltava näyttö 1 kohdassa vahvistettujen edellytysten täyttymisestä.
   Jäsenvaltio voi kuitenkin uusia lajikkeen rekisteröinnin, vaikka siitä ei ole tehty kirjallista hakemusta, jos se katsoo, että uusiminen edistäisi geneettisen monimuotoisuuden säilyttämistä ja kestävää tuotantoa tai olisi muutoin yleisen edun mukaista.
   9 artikla
   Lajikkeen poistaminen lajikerekisteristä
   Jäsenvaltioiden on varmistettava, että lajike poistetaan lajikerekisteristä, jos

               a)

               4 artiklassa säädetyt rekisteröintiä koskevat edellytykset eivät enää täyty;

               b)

               rekisteröintiä haettaessa tai tutkimuksen aikana on annettu virheellisiä tai harhaanjohtavia tietoja niistä tosiseikoista, joiden perusteella lajike rekisteröitiin.

         10 artikla
   Ilmoitukset
   1.   Kunkin jäsenvaltion on ilmiotettava muiden jäsenvaltioiden asiasta vastaaville virallisille elimille ja komissiolle tiedot, joita vaaditaan kyseisen jäsenvaltion lajikerekisterin käyttämiseksi.
   Kunkin jäsenvaltion on ilmoitettava komissiolle mahdollisimman nopeasti lajikkeen sisällyttämisestä lajikerekisteriin ja muista mahdollisista muutoksista lajikerekisteriin.
   2.   Kunkin jäsenvaltion on pyynnöstä asetettava jonkin muun jäsenvaltion tai komission saataville seuraavat:

               a)

               virallinen tai virallisesti tunnustettu kuvaus lajikkeista, jotka on rekisteröity kyseisen jäsenvaltion lajikerekisteriin;

               b)

               tulokset lajikkeen rekisteröintihakemuksen tutkimuksista, jotka jäsenvaltio on tehnyt 6 artiklan nojalla;

               c)

               muut käytettävissä olevat tiedot lajikkeista, jotka sisältyvät kyseisen jäsenvaltion lajikerekisteriin tai jotka on poistettu kyseisestä rekisteristä;

               d)

               luettelo lajikkeista, joiden rekisteröintihakemukset ovat käsiteltävänä kyseisessä jäsenvaltiossa.

         11 artikla
   Yleinen luettelo
   Komissio laatii, päivittää säännöllisesti ja julkaisee sähköisessä muodossa 10 artiklan 1 kohdan 2 alakohdan mukaisesti saatujen tietojen perusteella yleisen luettelon lajikkeista, jotka sisältyvät jäsenvaltioiden lajikerekistereihin.
   12 artikla
   Saattaminen osaksi kansallista lainsäädäntöä
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 2016. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Niiden on sovellettava näitä säännöksiä 1 päivästä tammikuuta 2017.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   13 artikla
   Kumoaminen
   Kumotaan direktiivi 93/79/ETY 1 päivästä tammikuuta 2017 alkaen.
   14 artikla
   Voimaantulo
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   15 artikla
   Osoitus
   Tämä direktiivi on osoitettu kaikille jäsenvaltioille.

      Tehty Brysselissä 15 päivänä lokakuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 267, 8.10.2008, s. 8.

      (2)  Neuvoston direktiivi 92/34/ETY, annettu 28 päivänä huhtikuuta 1992, hedelmäntuotantoon tarkoitettujen hedelmäkasvien ja niiden lisäysaineiston pitämisestä kaupan (EYVL L 157, 10.6.1992, s. 10).

      (3)  Euroopan parlamentin ja neuvoston direktiivi 2001/18/EY, annettu 12 päivänä maaliskuuta 2001, geneettisesti muunnettujen organismien tarkoituksellisesta levittämisestä ympäristöön ja neuvoston direktiivin 90/220/ETY kumoamisesta (EYVL L 106, 17.4.2001, s. 1).

      (4)  Euroopan parlamentin ja neuvoston asetus (EY) N:o 1829/2003, annettu 22 päivänä syyskuuta 2003, muuntogeenisistä elintarvikkeista ja rehuista (EUVL L 268, 18.10.2003, s. 1).

      (5)  Komission direktiivi 93/79/ETY, annettu 21 päivänä syyskuuta 1993, lisätoimenpiteistä toimittajien neuvoston direktiivin 92/34/ETY mukaisesti ylläpitämien hedelmäkasvien ja niiden lisäysaineiston lajikeluetteloiden soveltamiseksi (EYVL L 256, 14.10.1993, s. 25).